kardosdrur/scandi-wiki huggingface dataset:
Magnus Stephensen

Magnus eller Magnús Stephensen (også Stefánsson) er navnet på flere personer:

 Magnús Stephensen (justitiarius) (1762-1833) – islandsk justitiarius og forfatter
 Magnús Stephensen (sysselmand) (1797-1866) – islandsk sysselmand, justitsråd
 Magnús Stephensen (landshøvding) (1836-1917) – islandsk landshøvding, søn af ovennævnte
 Magnus Stephensen (arkitekt) (1903-1984) – dansk arkitekt
John Hilmar Stephensen

John Hilmar Stephensen (30. december 1846 i Ebeltoft – 11. maj 1889 i København) var en dansk-islandsk departementschef.

Han var søn af overauditør, by- og herredsfoged i Varde Olaf (Ólafur) Stephani Stephensen (1792-1854) og bror til etatsråd Hannes Peter Stephensen og og herredsfuldmægtig, kancelliråd Westy Christian Ludvig Stephensen (1836-1893).

Han blev student 1864 fra Ribe Katedralskole og cand.jur. 1870. Han var 1872-73 fuldmægtig hos højesteretssagfører Frederik Asmussen, 1873-75 hos overretsprokurator Tvermoes, fra 1874 hos højesteretsadvokat Gustav Brock. Han blev 1876 overretssagfører og praktiserede i København. 1880 deponerede han sin beskikkelse og blev konstitueret, 1882 kgl. udnævnt kontorchef i Ministeriet for Island.

Den 30. april 1885 efterfulgte han sin slægtning Oddgeir Stephensen som departementschef i Ministeriet for Island, hvilket han var til sin død 1889. Han blev efterfulgt af Anders Dybdal. 1887 var han blevet Ridder af Dannebrog.

Kilder 
 G.N. Kringelbach, Den civile Centraladministration 1848-1893, København: Rigsarkivet og C.A. Reitzels Forlag 1894, s. 219. Online hos Google Books
 Danske Sagførere

John Hilmar
Personer fra Ebeltoft
Departementschefer i Ministeriet for Island
Danskere i 1800-tallet
Riddere af Dannebrog
Jurister fra Danmark
Advokater fra Danmark
Xherdan Shaqiri

Xherdan Shaqiri (født 10. oktober 1991 i (, ), SFR Jugoslavien) er en schweizisk fodboldspiller, med Kosovo-albanske rødder, der spiller som kantspiller hos Ligue 1 klubben Olympique Lyon Shaqiri har tilnavnet “Den magiske dværg”.

Landshold 
Xherdan Shaqiri har (pr. 30. april 2019) spillet 74 kampe og scoret 21 mål for det schweiziske landshold, som han debuterede for 3. marts 2010 i en venskabskamp mod Uruguay. Han var en del af den schweiziske trup til både VM i 2010 i Sydafrika, VM i 2014 i Brasilien, EM i 2016 i Frankrig og VM i 2018 i Rusland.

Xherdan Shaqiri var ligeledes en del af den schweiziske U21-trup som drog til U21-EM i Jylland/Danmark. Xherdan Shaqiri scorede det afgørende mål i den schweiziske 1-0 sejr mod værtslandet Danmark.

Titler 

Xherdan Shaqiri har vundet tre nationale titler i Schweiz

Schweizisk Liga
 2010, 2011 og 2012 med FC Basel

Schweizisk Pokalturnering
 2010 og 2012 med FC Basel

Bundesligaen
 2013 og 2014 med FC Bayern München

DFB-Pokal
 2013 og 2014 med FC Bayern München

DFL-Supercup
 2012 med FC Bayern München

UEFA Champions League
 2013 med FC Bayern München

UEFA Super Cup
 2013 med FC Bayern München

VM for klubhold
 2013 med FC Bayern München

Referencer

Eksterne henvisninger 

Muslimer fra Schweiz
Fodboldspillere fra Schweiz
Fodboldspillere fra FC Basel
Fodboldspillere fra FC Bayern München
Fodboldspillere fra Stoke City F.C.
Fodboldspillere fra FC Internazionale Milano
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Ludwig Kögl

Ludwig Kögl (født 7. marts 1966 i Penzberg, Vesttyskland) er en tidligere tysk fodboldspiller, der spillede som midtbanespiller. Han var på klubplan tilknyttet 1860 München, Bayern München, VfB Stuttgart, FC Luzern og Unterhaching, med længst tid (6 sæsoner) hos Bayern München. Her var han med til at vinde hele seks tyske mesterskaber.

Kögl spillede desuden to kampe for det vesttyske landshold, som begge faldt i 1985.

Titler 
Bundesligaen
 1985, 1986, 1987, 1989, 1990 og 1992 med Bayern München

DFB-Pokal
 1986 med Bayern München

Referencer 

Fodboldspillere fra Tyskland
Fodboldspillere fra 1860 München
Fodboldspillere fra FC Bayern München
Fodboldspillere fra VfB Stuttgart
Fodboldspillere fra FC Luzern
Fodboldspillere fra SpVgg Unterhaching
Aarhus Tech

Aarhus Tech (indtil 2011 Aarhus tekniske Skole) er en teknisk skole i Aarhus.

Skolen blev grundlagt som Prins Frederik Ferdinands Tegne- og Søndagsskole i 1828. Siden er skolen vokset, så den er i dag er blandt landets største tekniske skoler med 3.600 årselever. I 2002 fusionerede skolen med AMU Østjylland. Ydermere fusionerede Aarhus Tech med Langkaer Gymnasium i 2018, hvor det fik navnet Aarhus Gymnasium, Tilst.

Aarhus Tech udbyder 30 erhvervsuddannelser, 17 EUX-uddannelser, 4 gymnasiale uddannelser samt en række kurser. Årligt omsætter skolen for 340 mio. kr. (2017), og den beskæftiger 555 ansatte. Skolen drives som selvejende institution.

Skolen er fysisk placeret i tre forskellige bydele i Aarhus med skoler på Kileparken 25, Dollerupvej 2-4, Hasselager Allé 2, Hasselager Allé 10 og Halmstadgade 6 (Hovedafdelingen).

Eksterne henvisninger 
 Aarhus Tech 
 Aarhus Gymnasium 

Etableret i 1828
Tekniske skoler i Danmark
Tech
Tekniske gymnasier i Danmark
Tony Pulis

Anthony Richard "Tony" Pulis (født 16. januar 1958 i Newport, Wales) er en tidligere walisisk fodboldspiller og nuværende træner, der senest var træner for Sheffield Wednesday. Han har tidligere trænet blandet andet West Bromwich Albion, Bristol City, Plymouth, Portsmouth, Stoke City F.C., Crystal Palace F.C. og Middlesbrough.
.
Under Pulis' ledelse formåede Stoke at rykke op i Premier League, og i de følgende sæsoner at undgå nedrykning på trods af et af ligaens laveste spillerbudgetter.

Som aktiv spillede Pulis primært i engelske klubber, hvor han var tilknyttet blandt andet Bristol Rovers og Bournemouth.

Referencer

Eksterne henvisninger 

 

Fodboldspillere fra Wales
Fodboldspillere fra Bristol Rovers F.C.
Fodboldspillere fra Gillingham F.C.
Fodboldspillere fra A.F.C. Bournemouth
Fodboldtrænere fra Wales
Fodboldtrænere fra Stoke City F.C.
Fodboldtrænere fra Bristol City F.C.
Fodboldtrænere fra Portsmouth F.C.
Personer fra Newport, Wales
John Kotter

John Kotter (født 1947) er en amerikansk forfatter og professor ved Harvard Business School. John Kotter er især kendt for sine teorier om forandringsledelse, som han blandt andet har beskrevet i bogen Leading Change, Harvard Business School Press, 1996. Ifølge Kotter bør forandringsprocessen i en organisation inkludere 8 trin:
 
 Skab forståelse for behovet for forandring. 
 Saml en gruppe af indflydelsesrige medarbejdere, som skal fungere som styrende koalition.
 Skab en vision og en strategi for at opfylde visionen.
 Kommuniker visionen ud til hver enkelt medarbejder.
 Gør det muligt for medarbejderne at arbejde med visionen.
 Skab kortsigtede sejre – og fejr dem.
 Konsolider forandringen. Forandring afføder forandring.
 Forankr forandringen i organisationskulturen.
Teorien er en videre udvikling af K. Levin's 3 trins forandringsmodel. 

Kurt Levin's 3 trins forandringsmodel:
 Unfreeze 
 Change 
 Freeze

Ansatte ved Harvard University
Personer fra San Diego
Bertel Strömmer

Bertel Evert Strömmer (født 11. juli 1890 i Ikaalinen, død 18. april 1962 i Tampere) var en finsk arkitekt. Strömmer arbejdede som Tamperes stadsarkitekt i årene 1918-1953 og de fleste af hans værker ligger i Tampere. Strömmer tegnede såvel private som offentlige bygninger. Til Strömmers mest kendte værker hører Grand Hotel Tammer og Tampere busstation samt forsamlingshuset i Kemi.

Bertel Strömmer var søn af apoteker Sven Evert Strömmer og hans hustru Elin Ida Fredrika Fabritius. Han tog studentereksamen i 1908 og blev uddannet som arkitekt i 1913. I 1914 giftede Strömmer sig med Ros-Mari Nordenswan, som han fick otte børn med.

Værker 
 Grand Hotel Tammer, Tampere, 1928
 Pori Vandtårn, 1935
 Tampere busstation, 1938 
 Tempohuset, Tampere, 1938
 Forsamlingshuset i Kemi, 1940
 Merikoski kraftverk, Oulu, 1941-47
 Huberska huset, Tampere, 1947-48

Eksterne henvisninger 

Arkitekter fra Finland
Nyklassicistiske arkitekter
Modernistiske arkitekter
Slaget om Breslau

Slaget om Breslau eller Belejringen af Breslau var en tre måneder lang belejring af byen Breslau i Nedre Schlesien, Tyskland (nu Wrocław, Polen) varende til slutningen af 2. verdenskrig i Europa. Fra den 13. februar til 6. maj 1945 var tyske tropper i Breslau belejret af sovjetiske styrker, som omringede byen som en del af den Nedreschlesiske Operation. De tyske garnisoners kapitulation den 6. maj blev den følgende dag efterfulgt af De tyske forcers kapitulation.

Eksterne henvisninger 
 Achtung Panzer Article 
 

Breslau
Wrocław
Rijnwoude

Rijnwoude er en tidligere kommune i provinsen Sydholland i Nederlandene. Kommunens totale areal er 57,85 km² (hvor 1,17 km² er vand) og indbyggertallet er på 18 986 indbyggere (2004).

Eksterne henvisninger 

 Officiel hjemmeside 

Tidligere kommuner i Syd-Holland
The Secret Sisters

The Secret Sisters er en country/pop-duo fra USA. The Secret Sisters består af Lydia og Laura Rogers. Duoens musik er blevet sammenlignet med The Everly Brothers og Doc Watson.

Diskografi 
 2010 The Secret Sisters

Musikgrupper fra USA
The Seekers

The Seekers var en pop/folk-gruppe fra Australien. Gruppen blev opløst, da Judith Durham, der var gruppens forsanger, forlod gruppen i 1968.

Gruppen genopstod omkring 1994.

Gruppen bestod af 
 Judith Durham, (født 3. juli 1943) forsanger, klaver, tamburin
 Athol Guy, (født 3. januar 1940) kontrabas, sang
 Keith Potger, (født 2. marts 1941) tolvstrenget guitar, banjo, sang
 Bruce Woodley, (født 25. juli 1942) guitar, mandolin, banjo, sang

Diskografi

Studiealbums
 Introducing the Seekers (W & G, 1963)
 The Seekers (also known as Roving with the Seekers) (W & G, 1964)
 Hide & Seekers (also known as The Four and Only Seekers) (W & G, 1964)
 A World of Our Own (also known as The Seekers) (Columbia, 1965) 
 Come the Day (also known as Georgy Girl) (Columbia, 1966) 
 Seekers Seen in Green (Columbia, 1967) 
 The Seekers (Astor, 1975) 
 Giving and Taking (Astor, 1976)
 A Little Bit of Country (Hammard, 1980)
 Live On (1989)
 Future Road (EMI, 1997) 
 Morningtown Ride to Christmas (2001)
 Back To Our Roots [as The Original Seekers] (2019)

Livealbums
 Live at the Talk of the Town (Columbia, 1968) UK: 2
 25 Year Reunion Celebration (with Judith Durham) (1993) AUS: 9, UK: 93
 1968 BBC Farewell Spectacular (1999) AUS: 12
 Night of Nights... Live! (2002) AUS: 26
 Farewell (2019) AUS: 3
 The Carnival of Hits Tour 2000 (Reissue of Night of Nights... Live!) (2019)
 Live in the UK (2021)

Opsamlingsalbum 
 The Seekers Sing Their Big Hits (1965) AUS: 3
 Introducing the Seekers Big Hits (1967) AUS: 5
 The Seekers' Greatest Hits (1968) AUS: 1
 The Best of The Seekers (1968) UK: 1
 The Carnival is Over (1969) AUS: 17
 Something Old/ Something New (1984) AUS 55
 The Silver Jubilee Album (1993) AUS: 3
 A Carnival of Hits (1994) UK:7
 Greatest Hits (2009) UK: 34, AUS: 31
 The Golden Jubilee Album (2012) AUS: 10
 Hidden Treasures - Volume 1 (2020) AUS: 21
 Hidden Treasures – Volume 2 (2020) AUS: 56

Bokssæt 
 The Seekers Complete [5CD] (1995) AUS: 17
 Treasure Chest [3CD] (1997) AUS: 7
 All Bound for Morningtown [4CD] (2009) NZ: 36

Eksterne henvisninger 

 The Seekers 1967, Turn, Turn, Turn
 The Seekers Judith Durham Farewell 1968.
 The Seekers -The Carnival Is Over 1994, gruppen er gendannet.
 The Seekers 25 year Reunion Concert Complete.
 Seekers 50th Anniversary Concert, Albert Hall, London, 2 june 2014.

Musikgrupper fra Australien
Musikgrupper fra 1962
Mette Kirkegaard

Mette Kirkegaard er en singer-songwriter fra Danmark. Mette Kirkegaards interesse for singer-songwriter musik blev vakt på en studietur til New York, medens hun læste sidefagsstudier i musikvidenskab (1999-2000) ved Københavns Universitet. Kirkegaard blev cand. mag. i retorik samme sted i 2018.

Diskografi 

 Sakura (maj 2023) dobbeltsingle
 Hotel Himmelblå (april 2023) - The Home Current Remix - single remix ved Martin THC Jensen.
 Hotel Blue Sky (marts 2023) - single engelsk version
 Denne jul (dec 2022) dobbeltsingle - i rotation P5

 Recover (nov 2022) - lockdown 9 album sange - producer Mette Kirkegaard/Joe Gautrey & mix Louise Nipper
 Hotel Himmelblå (sept 2022) single - i rotation i P5
 Nordic Sound (2022) 12 lydspor fra Norden af Mette Kirkegaard
 Det du er (Sept 2019), single producer Mette Kirkegaard, Østerbroprojekter - sideprojekt
 Vidunderskyer, single (July 2019), producer Mette Kirkegaard, Østerbroprojekter - sideprojekt
 Simple Matters (okt. 2018) Fire hjerter i Politiken. Fire stjerner i Gaffa. 10 album sange af Mette Kirkegaard, producer Patrick Herzfeld, Austin, Tx - cowrites Kostas Lazarides og J. WagnerSimple Matters album indstillet til Gaffaprisen Årets danske udgivelse 2019.  airplay P4 og P5.
 Love Is to Blame (2017) single med sangene "Love Is to Blame" og "Heaven" - producer Patrick Herzfeld (US) airplay P5
 Love Is to Blame (2017) musikvideo Jan Klausen (DK) - musikproducer Patrick Herzfeld (US)  .
 If You Want My Love (2016) single Lars Krarup (DK). Recorded 2006.
 Det rette sted (2013) ep, producer Ken Rose (UK) airplay P5
 Dry Wood (2012) ep, producer Brio T (GE)  rotation P4
 Trådløse drømme (2009) album, producer Dave Hennessy (IE) 
 Heart Against Rock (2007) album, producer Dave Hennessy (IE) 
 In a Cafe (2006) single, producer Lars Krarup (DK)  i rotation P4

Radio 
 2023 Mette Kirkegaard er vært på podcastet Musik og mennesker 

 2021 NPR - MTPR 58 minutes radio interview feat. album music and interview with Mette Kirkegaard in the program Musician´s Spotlight by host John Floridis, 

 2021 Americana Rythm Music Magazine. 

 2019 P1 v. Adam Holm og Poul Nesgaard, P1´s årskavalkade -

Forfatterskab 
Det Du Ikke Siger - debutroman (2014)

Kilder og henvisninger 

Singer-songwritere fra Danmark
Dansksprogede forfattere fra Danmark
Bright Eyes

Bright Eyes er et indie-rock/folk band fra Omaha, Nebraska, USA dannet af Conor Oberst i 1995.
Bandets primære medlem er Conor Oberst, men også multiinstrumentalisten Mike Mogis og pianisten Nate Walcott er permanente medlemmer. Bright Eyes er blandt andet kendt for deres roterende line-up, hvor de på hvert album samarbejder med forskellige musikere, primært fra Omahas musikscene. Bright Eyes spiller på Roskilde Festival 2011.

Diskografi 
 A Collection of Songs Written and Recorded 1995–1997 (1998)
 Letting Off the Happiness (1998)
 Fevers and Mirrors (2000)
 Lifted or The Story Is in the Soil, Keep Your Ear to the Ground (2002)
 A Christmas Album (2002)
 I'm Wide Awake, It's Morning (2005)
 Digital Ash in a Digital Urn (2005)
 Cassadaga (2007)
 The People's Key (2011)
 Down in the Weeds, Where the World Once Was (2020)

Eksterne henvisninger 

Musikgrupper fra USA
Indierockgrupper fra USA
Musikgrupper fra 1995
Lancia Delta (flertydig)

Lancia Delta kan henvise til flere forskellige bilmodeller:
 Lancia Delta (1911) bygget mellem 1911 og 1912
 Lancia Delta – bygget mellem 1979 og 1999
 Lancia Delta (1993) – anden modelgeneration, produceret 1993 til 1999.
 Lancia Delta (2008) – bygget siden 2008
Óscar de Marcos

Óscar de Marcos Arana (født 14. april 1989 i Laguardia, Spanien) er en spansk fodboldspiller, der spiller som central midtbanespiller hos La Liga-klubben Athletic Bilbao. Han har spillet for klubben siden 2009 Tidligere har han repræsenteret Deportivo Alavés. Han debuterede for Athletic den 6. august 2009 i et Europa League-opgør mod schweiziske BSC Young Boys.

Referencer 

Fodboldspillere fra Spanien
Fodboldspillere fra Deportivo Alavés
Fodboldspillere fra Athletic Bilbao
Santiago Ezquerro

Santiago Ezquerro Marín (født 14. december 1976 i Calahorra, Spanien) er en tidligere spansk fodboldspiller, der spillede som angriber. Han spillede på klubplan primært hos den baskiske klub Athletic Bilbao, men havde også ophold hos Osasuna, Atlético Madrid, Mallorca og FC Barcelona. Hos Barcelona spillede han i tre sæsoner – dog primært som reserve – og var med til at vinde både det spanske mesterskab og Champions League i 2006.

Ezquerro spillede desuden én kamp for Spaniens landshold, som faldt den 5. september 1998, da holdet på udebane tabte en EM-kvalifikationskamp 2-3 til Cypern.

Titler 
La Liga
 2006 med FC Barcelona

Champions League
 2006 med FC Barcelona

Supercopa de España
 2005 og 2006 med FC Barcelona

Referencer

Eksterne henvisninger 
 BDFutbol spillerinfo

Fodboldspillere fra Spanien
Fodboldspillere fra CA Osasuna
Fodboldspillere fra Atlético Madrid
Fodboldspillere fra RCD Mallorca
Fodboldspillere fra Athletic Bilbao
Fodboldspillere fra FC Barcelona
André Schürrle

André Schürrle (født 6. november 1990 i Ludwigshafen, Tyskland) er en tysk fodboldspiller, der spiller som angriber hos Fulham F.C. udlånt af den tyske Bundesliga-klub Borussia Dortmund.

Barndom og uddannelse 
Andre Schürrle blev født i Ludwigshafen am Rhein og voksede op med sine forældre og sin søster i Ludwigshafenske distriktet Gartenstadt. Han gik på Carl-Bosch-Gymnasium.

Karriere

Klub 
Schürrle fik sin debut i Bundesligaen i August 2009 imod Bayer Leverkusen. Før han kom til Leverkusen i sommeren 2011, havde han spillede hele sin karriere i en anden Bundesligaklub, 1. FSV Mainz 05. Den 13. juni 2013 skiftede Schürrle fra Leverkusen til engelske Chelsea F.C..

I sæsonen 2018/19 var Schürrle udlejet til den engelske Premier League-klub Fulham uden at opnå samme succes som tidligere i karrieren.

Landshold 
Schürrle står (pr. juni 2019) noteret for 22 mål i 57 kampe for Tysklands landshold, som han debuterede for den 17. november 2010 i en venskabskamp mod Sverige, der sluttede 0-0. Derudover har han tidligere repræsenteret Tyskland på landets mange ungdomslandshold, og blandt andet spillet elleve U/19- og fire U/21-landskampe. Han var en del af den tyske trup, der vandt guld ved VM i 2014 i Brasilien.

Referencer

Ekstern henvisninger 
 

Fodboldspillere fra Tyskland
Fodboldspillere fra Mainz 05
Personer fra Ludwigshafen am Rhein
Fodboldspillere fra Bayer 04 Leverkusen
Fodboldspillere fra Chelsea F.C.
Fodboldspillere fra VfL Wolfsburg
Verdensmestre i fodbold
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Nicolás Fasolino

Nicolás Fasolino (3. januar 1887 i Buenos Aires i Argentina – 13. august 1969 i Santa Fe) var en af Den katolske kirkes kardinaler, og var biskop/ærkebiskop af Santa Fe 1932-1969. Han blev kreeret til kardinal af pave Pave Paul 6. i 1967.

Han deltog under Det andet Vatikankoncil 1962-1965.

Kilder 

Ærkebiskopper
Kardinaler fra Argentina
Katolske biskopper fra Argentina
Personer fra Buenos Aires
Umberto Mozzoni

Umberto Mozzoni  (29. juni 1904 i Buenos Aires i Argentina – 7. november 1983 i Rom) var en af Den katolske kirkes kardinaler. Han var nuntius i Argentina 1958-1969 og i Brasilien 1969-1973.

Han deltog under Det andet Vatikankoncil 1962-1965.

I 1973 blev han kreeret til kardinal af pave Pave Paul 6..

Han deltog ved konklavet august 1978 som valgte pave Pave Johannes Paul 1., og konklavet oktober 1978 som valgte pave Pave Johannes Paul 2..

Kardinaler fra Argentina
Katolske biskopper fra Argentina
Personer fra Buenos Aires
Willas Vilde Dyr

Willas Vilde Dyr (engelsk: Willa's Wild Life) er en canadisk animeret tv-serie. Serien er baseret på Dan Yaccarinos bog An Octopus Followed Me Home. Den handler om den 9-årige pige, Willa, som har nogle usædvanlige kæledyr. Hendes kæledyr er bl.a. en giraf, to elefanter, en alligator, tre pingviner og mange andre eksotiske dyr. 

Serien blev oprindeligt sendt fra 2008-2013 på qubo i USA og Tiny Pop i Storbritannien. Serien blev vist første gang på dansk tv i 2010.

Animerede tv-serier fra Canada
Antonio Quarracino

Antonio Quarracino (8. august 1923 i Pollica i bispedømmet Vallo della Lucania i Italien – 28. november 1998 i Buenos Aires) var en af Den katolske kirkes kardinaler og var ærkebiskop af Buenos Aires 1990-1998.

Han blev udnævnt til kardinal af pave Pave Johannes Paul 2. i 1991.

Eksterne henvisninger 

Ærkebiskopper
Kardinaler fra Argentina
Katolske biskopper fra Argentina
Mad Gustaf Band

Mad Gustaf Band (ca. 1979-81) var et dansk band på den tidlige danske punkscene.

Mad Gustaf Band spillede bl.a. til de stort anlagte punkfestivaler Concert Of The Moment i 1979 og Concerto de Nobrainos insanos i 1980 – begge afholdt i Saltlageret. Herudover spillede bandet bl.a. til arrangementerne “Venter på 1984” den 29. december 1979 i Rockmaskinen og "Rock mod Systemet" den 23. januar 1981 i Rockmaskinen (arrangement afholdt af undergrundsavisen "Rotten"). Bandet spillede i deres levetid bl.a. enkeltkoncerter sammen med centrale danske punkbands som Brats, Gate Crashers, Bollocks, Art in Disorder, City-X m.fl.

Bandet medvirker på "Concert Of The Moment" LP'en med nummeret "Out Of Space Music".

Bandmedlemmerne var Gustav (vokal), Palle (guitar), Ole Dreyer (bas til ultimo '79, også i Gate Crashers), Arex (Anders Rex, bas og guitar fra ultimo '79 til '81) og Sami Badawi (trommer).

Diskografi 
 Concert of the Moment – compilation, 3LP (Irmgardz – Irmg 002) 1980
 Concert of the Moment – MC x 2 (Irmgardz – IRMG K502) 1980

Eksterne kilder/henvisninger 
 Blog med fotos af Mad Gustaf Band
 Mad Gustaf Band koncertfoto fra Concerto de Nobrainos insanos festivalen 1980
 Generelle punkkoncerter 1979
 Generelle punkkoncerter 1980
 Generelle punkkoncerter 1981

Punkgrupper fra Danmark
Musikgrupper fra 1979
M/F Ragna

M/F Ragna er en dansk færge der sejler på ruten Mellerup-Voer over Randers Fjord, og har hjemsted i Mellerup. Færgen er bygget på Søby Motorfabrik & skibsværft A/S og blev sat i drift den 23. maj 1963.

Søsætning 
Færgeforpagter Niels Hedegaard Jensen bestilte færgen hos Søby Motorfabrik & skibsværft A/S på Ærø. Efter et besøg af værftets stifter og ejer Arthur Christian Jørgensen havde man planlagt, hvordan skibet skulle formes. Tegningerne til færgen blev lavet af Arthur Jørgensens søn efter inspiration fra Hedegaard Jensen og den nybyggede Orøfærge.

Det første forsøg på søsætning af skibet skete i marts 1963. Færgen, der var værftets nybygning nummer 20, var blevet bygget på en bedding på stranden. Ved søsætningen var den øverste del af skibet endnu ikke monteret, og bortset fra dækkets midterste plader, der skulle lukke af for de fem vandtætte rum, var selve skroget færdigt. De manglende plader inden søsætningen viste sig at være en dårlig idé, da skibet umiddelbart efter den første berøring med havet sank på 3 meter vand ved havneindløbet i Søby. I andet forsøg på at hæve skibet lykkedes det at få tømt det for vand og få det fortøjet ved klargøringskajen. Den 27. april 1963 blev færgen officielt døbt, og den blev opkaldt efter færgemand Hedegaard Jensens hustru, Ragna.

Det var Niels Hedegaard Jensen, der selv betalte for færgen og de to nye færgelejer ved Mellerup og Voer. I samarbejde med blandt andet borgmesteren fra Randers Kommune, Svend Thingholm, fik Hedegaard et lån på 170.000 kr. der skulle afdrages over 20 år.

Drift 
M/F Ragna blev færdiggjort og leveret i starten af maj 1963 og skulle derefter bugseres med slæbebåde igennem Lillebælt og Kattegat inden endestationen i Randers Fjord kunne nås. Under transporten i Lillebælt kom skibet i problemer, da lænseportene over dækket ikke havde nok kapacitet til at komme af med de mængder vand, der skyllede ind over den lille færge. Efter et kort ophold i Fredericia, hvor fejlene blev udbedret, kunne M/F Ragna i midten af maj anløbe sin nye hjemhavn i Mellerup. Torsdag den 23. maj 1963 kørte skolelærer Peter Østergaard sin Volvo om bord på M/F Ragna og sejlede som den første passager med det nybyggede skib.

Skibet fik i 2012 nye motorer.

Ejere 
Niels Hedegaard Jensen (1963-1979)
John Fried (1979-1988)
John-Kiwi Bøge Nielsen (1988-1992)
A. A. Service og Færgefart ApS (1992-1996)
Rougsø og Nørhald Kommuner (1996-2007)
Randers og Norddjurs Kommuner (2007-nu)

Eksterne henvisninger 

 Tekniske data for M/F Ragna på Randers Fjords Færgefarts hjemmeside.
 M/F Ragna: En svær fødsel på dinby.dk (Randers Onsdag).
 M/F Ragnas profil på www.ferry-site.dk

Ragna
Ragna
Etableret i 1963